recursal/SuperWikiNEXT-32B huggingface dataset:
**গোবিন্দদাস কবিরাজ** (১৫৩৫ - ১৬১৩) হলেন বাংলা বৈষ্ণব পদাবলীর একজন বিখ্যাত পদকর্তা। তিনি চৈতন্য-উত্তর বৈষ্ণব পদাবলী সাহিত্যের শ্রেষ্ঠ কবি। একাধারে সাধক, ভক্ত ও রূপদক্ষ, গোবিন্দদাসকে ষোড়শ শতাব্দীর বাংলা সাহিত্যের সর্বশ্রেষ্ঠ প্রতিভা বলা চলে। তার রচিত পদাবলী ধর্মীয় তত্ত্ব ও কাব্যিক রসসিদ্ধির সুসামঞ্জস্য সমাহারে পরিপূর্ণ।

পরিচিতি
-------

গোবিন্দদাসের জন্মস্থান মাতুলালয় বর্ধমান জেলার একটি বিশিষ্ট এলাকা শ্রীখন্ড। তার পিতা চিরঞ্জীব সেন ও মাতা সুনন্দা। গোবিন্দদাসের মাতামহ দামোদর সেন একজন প্রখ্যাত পণ্ডিত ও কবি ছিলেন। গোবিন্দদাসের বড় ভাই রামচন্দ্র কবিরাজও একজন পণ্ডিত এবং কবি। প্রথম বয়সে শাক্তধর্মে দীক্ষিত হলেও পরে বৈষ্ণবগুরু শ্রীনিবাস আচার্যের কাছ থেকে বৈষ্ণব ধর্মে দীক্ষা নেন।

কবিপ্রতিভা
----------

ইনি ব্রজবুলি ও বাংলা উভয় ভাষাতেই পদ রচনা করেছেন। তাকে 'বিদ্যাপতির ভাবশিষ্য' বলা হয়। নিষ্ঠার সঙ্গে আন্তরিকতার এমন মিশ্রণ বৈষ্ণব পদাবলী সাহিত্যে দুর্লভ। 'পূর্বরাগ', 'অভিসার', 'মান', 'আপেক্ষানুরাগ', 'বাসকসজ্জা, কলহস্তরিকা', 'মাথুর' ইত্যাদি পর্যায়ে কৃতিত্ব দেখালেও রাধার অভিসারের পদ রচনায় তার প্রতিভা চূড়ান্ত শীর্ষে রয়েছে।

"মন্দির বাহির কঠিন কপাট।  

চলইতে শঙ্কিল পঙ্কিল বাট।।  

তাঁহি অতি দুরতের বাদল দোল।  

সুন্দরী কৈছে করবি অভিসার।  

হরি রহ মানস-সুরধনী পায়।।"

বৈষ্ণবধর্ম অনুযায়ী বৈষ্ণব পদাবলী সাহিত্যে গোবিন্দদাসের কৃতিত্ব দেখে জীব গোস্বামী তাকে 'কবিরাজ' উপাধিতে ভূষিত করেন। সেই থেকে তিনি হলেন গোবিন্দদাস কবিরাজ। এবং বল্লভদাস গোবিন্দ দাস কে 'দ্বিতীয় বিদ্যাপতি' বলেছেন।

সাহিত্যকর্ম
-----------

**নাটক**

* সঙ্গীত মাধব

**পদাবলী**

* কন্টক গাড়ি কমলসম পদতল  

  মঞ্জীর চিরহী ঝাঁপি।  

গাগরি বারি চারি করি পিছল  

  চলতহি অঙ্গুলি চাপি।।
* *রসনা-রোচন শ্রবণ বিলাস*
  রচই রুচির পদ গোবিন্দদাস।।

তথ্যসূত্র
---------

1. 1 2  "স্মরণীয় বরণীয়: গোবিন্দদাস"। দৈনিক যায় যায় দিন। ১৭ জানুয়ারি ২০১২। সংগ্রহের তারিখ ১২ জানুয়ারি ২০১৬।

বহিঃসংযোগ
---------

* বাংলাপিডিয়া
* বিশ্বকোষ পঞ্চম খণ্ড। নগেন্দ্রনাথ বসু কর্তৃক সঙ্কলিত। ১৩০১ বঙ্গাব্দ।
* বৈষ্ণব পদাবলী সাহিত্য — এম. সেন।
* গোবিন্দদাস পদাবলী, বসুমতী সাহিত্য মন্দির, কলকাতা, ২য় সংস্করণ, ১৯৯৬।
* বাংলা সাহিত্য পরিচয়, ড. পার্থ চট্টোপাধ্যায়, তুলসী প্রকাশনী, কলকাতা, ৪র্থ সংস্করণ, ২০০৮।
**কার্লোস ইসোলা** (স্পেনীয়: Carlos Isola, স্পেনীয় উচ্চারণ: [kˈaɾlos isˈola]; ৬ মার্চ ১৮৯৬ – ৮ ফেব্রুয়ারি ১৯৬৪) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় রিভার প্লেত এবং আর্জেন্টিনা জাতীয় দলের হয়ে গোলরক্ষক হিসেবে খেলেছিলেন।

ইসোলা ১৯১৫ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি ১৯১৯ সাল পর্যন্ত সর্বমোট ২২ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৭ এবং ১৯১৯) অংশগ্রহণ করেছিলেন, যার মধ্যে ১৯১৬ এবং ১৯১৭ সালের দক্ষিণ আমেরিকান চ্যাম্পিয়নশিপে তার দল রানার-আপ হয়েছিলেন।

আন্তর্জাতিক ফুটবল
-----------------

ইসোলা কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

কার্লোস ইসোলা ১৮৯৬ সালের ৬ই মার্চ তারিখে আর্জেন্টিনায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৪ সালের ৮ই ফেব্রুয়ারি তারিখে, আর্জেন্টিনায় ৬৭ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯১৫ | ১ | ০ |
| ১৯১৬ | ৪ | ০ |
| ১৯১৭ | ৭ | ০ |
| ১৯১৮ | ৬ | ০ |
| ১৯১৯ | ৪ | ০ |
| সর্বমোট | ২২ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।

বহিঃসংযোগ
---------


উইকিমিডিয়া কমন্সে **কার্লোস ইসোলা** সংক্রান্ত মিডিয়া রয়েছে।

* ট্রান্সফারমার্কেটে কার্লোস ইসোলা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে কার্লোস ইসোলা (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে কার্লোস ইসোলা (ইংরেজি) উইকিউপাত্তে এটি সম্পাদনা করুন
**ধালু প্রবাল দ্বীপপুঞ্জ** যা **দক্ষিণাঞ্চলীয় নিলন্ধে প্রবালদ্বীপ** বা **নীলান্ধে প্রবালদ্বীপ ধেকুনুবুরি** নামে স্থানীয়ঞ্চলে পরিচিত। এটি মালদ্বীপের একটি প্রবালদ্বীপ। ধালু প্রবালদ্বীপ প্রাকৃতিকভাবে সৃষ্ট দ্বীপের সম্বনয়ে সৃষ্টি।

ভৌগোলিক অবস্থান
---------------

ধালু প্রবাল দ্বীপপুঞ্জ পূর্ব থেকে পশ্চিম দিকে ২৩ কিলোমিটার বা ১৪ মাইল এবং উত্তর থেকে দক্ষিণে ৩৮ কিলোমিটার বা ২৩ মাইল বিস্তৃত।

ধালু প্রবালদ্বীপে মোট ৫৬ টি দ্বীপ রয়েছে। এগুলোর মধ্যে ৭টি দ্বীপে মানুষ বসবাস করে৷ দ্বীপগুলোর সম্মিলিত মোট জনসংখ্যা প্রায় ৬৬৯৪ জন। ধালু প্রবালদ্বীপের রাজধানী কুডাহুধু দ্বীপ। এই দ্বীপটি দ্বীপপুঞ্জের দক্ষিণাঞ্চলে অবস্থিত। 

ধালু প্রবাল দ্বীপপুঞ্জে পর্যটন শিল্প
ধালু দ্বীপপুঞ্জের পশ্চিম দিকে হুলহুধেলি এবং রিনবুধু (রিমবুডু) দ্বীপ অবস্থিত। এই দুটি দ্বীপ রত্ন ও স্বর্ণকারদের জন্য প্রসিদ্ধ ও ঐতিহ্যগত দিক দিয়ে পুরো মালদ্বীপে বিখ্যাত।
দ্বীপপুঞ্জটি পূর্ব প্রান্তে জনহীন দ্বীপ গেমেনডুসহ ১১টি জনহীন দ্বীপের দীর্ঘ লাইন দ্বারা বেষ্টিত। বুলাহাফুশি ও নায়েবুকালোয়াবদুফুশি এই দ্বীপপুঞ্জের মধ্যে সংযোগ তৈরি করেছে। নিম্ন জোয়ারের সময় এই দ্বীপপুঞ্জে হেটে যাওয়া যায়।

ধালু প্রবালদ্বীপের একমাত্র হাসপাতালটি কুদাবাহুধু দ্বীপে অবস্থিত। 

ধালু দ্বীপপুঞ্জ থেকে নিয়মিত অন্তঃদেশীয় বিমান চলাচল ব্যবস্থা রয়েছে। ভেলানা আন্তর্জাতিক বিমানবন্দর থেকে ধালু বিমানবন্দরে নিয়মিত বিমান চলাচল করে৷ এই বিমানবন্দরটি কুদাহুভাধু দ্বীপে অবস্থিত।

ইতিহাস
------

এই দ্বীপপুঞ্জের কিছু দ্বীপ বৌদ্ধ আমল থেকে বিদ্যমান রয়েছে। তবে এর মধ্যে এখনও কোনওটিই সঠিকভাবে খনন করা হয়নি। *হাউতি* নামে পরিচিত রহস্যময় ঢিবি কুদাবাহুধুতে পাওয়া যায়। কুদাবাহুধুর পুরাতন মসজিদে দেশের সেরা কিছু নান্দনিক স্থাপত্যশিল্পের নিদর্শন পাওয়া যায়।

১৯৯৮ সালে চালু হওয়ার পরপরই ধুলা দ্বীপপুঞ্জ স্কুবা ডাইভিংয়ের জন্য একটি জনপ্রিয় স্থানে পরিণত হয়েছে।

গেমেঞ্জ দ্বীপে ২০০৪ সালে ভারত মহাসাগরে ভূমিকম্প ও সুনামি আঘাত হানার পর দ্বীপটির বহু ভবন ক্ষয়ক্ষতির সম্মুখীন হয়। পরে দ্বীপটিকে পরিত্যক্ত করা হয়েছিল।

রিনবধু সুনামির কারণে খুব ভয়ানকভাবে আক্রান্ত হয়েছিল এবং অর্ধেক জনসংখ্যার লোক থুলুশদুতে চলে গেছিল। কথিত আছে যে প্রথমদিকে রিনবুধু দ্বীপ অন্য দ্বীপগুলোর মধ্যে জনসংখ্যার সর্বাধিক ঘনত্ব ছিল। কিন্তু এখন এই দ্বীপে কেউ বসবাস করে না। দ্বীপটিতে প্রায় ৩০০ বছরের পুরানো একটি মসজিদটি বাঁকা পাথর দ্বারা নির্মিত।

পর্যটন শিল্প
------------

 দক্ষিণ নিল্যান্ডে অ্যাটল এর জনশূন্য দ্বীপ মাফুশি
ধালু দ্বীপপুঞ্জে অনেক বিলাসবহুল রিসোর্ট রয়েছে। এর মধ্যে কিছু রিসোর্ট নির্মাণাধীন রয়েছে। 
যেসব রিসোর্ট উল্লেখযোগ্য সেসব হলো-

* সেন্ট রেজিস ভম্মুলি মালদ্বীপ
* নিয়ামা বেসরকারি দ্বীপপুঞ্জ মালদ্বীপ
* কান্দিমা মালদ্বীপ
* আংসানা ভেলাভারু
* ভিলু রিফ
* আভি

তথ্যসূত্র
---------

1. ↑
2. ↑  Dhaalu Atoll Hospital
3. ↑  "সংরক্ষণাগারভুক্ত অনুলিপি"। ২৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৯।

গ্রন্থপঞ্জি
-----------

* *Divehi Tārīkhah Au Alikameh*. Divehi Bahāi Tārikhah Khidmaiykurā Qaumī Markazu (পুনঃমুদ্রণ-১৯৫৮; সংস্করণ-মালে ১৯৯০)
* *Divehiraajjege Jōgrafīge Vanavaru*. Muhammadu Ibrahim Lutfee. G.Sōsanī.
* Xavier Romero-Frias, *The Maldive Islanders, A Study of the Popular Culture of an Ancient Ocean কিংদম* (সংস্করণ-বার্সেলোনা ১৯৯৯)

প্রবেশদ্বার: মালদ্বীপ
**অভিরাম করিমিয়া আলিম মাদরাসা** রংপুর বিভাগের রংপুর সিটি কর্পোরনেশনের মধ্যে অবস্থিত একটি আলিয়া মাদ্রাসা। মাদ্রাসাটি বাংলাদেশ মাদ্রাসা শিক্ষাবোর্ডের নিয়ন্ত্রাধীন এমপিও ভুক্ত আলিম মাদ্রাসা।

ইতিহাস
------

মাদরাসাটি ১ জানুয়ারী, ১৯৭৩ সালে রংপুর সিটির ২ নং ওয়ার্ডে শুকানচকি নামক গ্রামে দাখিল মাদরাসা হিসাবে শুরু হয়েছিল। ১৯৭৬ সালে মাদরাসাটি দাখিল ও ১৯৯৩ সালে আলিম খোলার অনুমতি লাভ করে। এই মাদরাসাটি স্থানীয় নুরুল হক মাস্টারের একান্ত প্রচেষ্টায় প্রতিষ্ঠিত হয়েছিলো। প্রতিষ্ঠাকালীন সময়ে এলাকার লোকজনের দানকৃত জমির উপরে মাদ্রাসার কার্যক্রম শুরু হয়। মাওলানা মকবুল হোসেন প্রথম সুপারের দায়িত্ব পালন করেন। তার চেষ্টায় মাদরাসাটি দাখিল থেকে আলিম ক্লাসে উন্নতি হয়।

জমির পরিমাণ
-----------

মাদরাসাটি রংপুর সিটি কর্পোরেশনের মধ্যে উত্তম ইউনিয়নে মোট ১.৯৭ একর জমির উপর প্রতিষ্ঠিত। মোট জমির অখন্ড ৭৫ শতক এবং অন্যত্র ১২২ শতক জমি রয়েছে।

ভবনের বিবরণ
-----------

মাদরাসাটিতে ৫টি ভবন আছে-

1. প্রশাসনিক ভবন -১টি
2. একাডেমিক ভবন -৪টি।

পোশাক
-----

ছাত্রের জন্য সাদা পায়জামা, সবুজ পাঞ্জাবি, সাদা টুপি ও জুতা এবং মেয়েদের কালো বোরখা ও সাদা ওড়না। শিক্ষার্থী পরিচতপত্র সঙ্গে থাকা বাধ্যতামূলক।

ফলাফল
-----

২০১৯ সালে জেডেসিতে প্রায় ৯৭%, দাখিলে প্রায় ৮৮%, আলিমে ৯৫%। ২০২০ সালে দাখিল ৭৭%, আলিম ১০০% পাশ করে।

তথ্যসূত্র
---------

1. ↑  "রংপুর জেলা - সরকারি বাতায়ন"। *http* (ইংরেজি ভাষায়)। ২০১৭-১০-৩১ তারিখে মূল থেকে আর্কাইভ করা। সংগ্রহের তারিখ ২০২১-০৬-২৩।
2. ↑  "অভিরাম করিমিয়া আলিম মাদ্রাসার আদেশপত্র" (পিডিএফ)। *বাংলাদেশ মাদ্রাসা শিক্ষাবোর্ড*। সংগ্রহের তারিখ ১৭ জুলাই ২০২১।
3. 1 2 3 4 5  "AVIRAM KARIMIA ALIM MADRASAH"। *127458.ebmeb.gov.bd*। সংগ্রহের তারিখ ২০২১-০৬-২৩।
**ডেইজি** (ইংরেজিঃ Daisy) ২০০৬ সালে মুক্তি প্রাপ্ত কোরিয়া ও চায়নার যৌথ প্রযোজনায় নির্মিতর রোমান্টিক ড্রামা মুভি।

মুভিটি পরিচালনা করেছেন হং কং এর পরিচালক এন্ড্রু লাউ। এতে অভিনয় করেছেন মাই স্যাসি গার্ল খ্যাত নাইয়িকা জুন জি হিয়ন, জাং উ সাং, লী সু জো সহ আরো অনেকে।

পেশাদার খুনি, আর্টিস্ট এবং গোয়েন্দা- এই তিনজনের ভালবাসার কাহিনী নিয়েই ডেইজি মুভি।

কাহিনী
------

মুভির প্রধান চরিত্র Park Yi, যে কিনা একজন পেশাদার খুনি, জীবনের প্রথম খুন করার দিনই সে দেখা পায় আর্টিস্ট Hye-young এর। আর প্রথম দেখাতেই ভাললাগা। ব্রিজ তৈরি করা, প্রথম দেখার পর থেকেই প্রতিদিন ডেইজি পাঠানো, আর্টের প্রতি উৎসাহ। তবে এসবই হয় Hye-young র অজান্তে। Park Yi নিজের বিপজ্জনক পেশার কথা চিন্তা করেই Hye-young থেকে দূরে থাকে, আড়াল থেকেই ভালবেসে যায়। আর Hye-young শুধু অপেক্ষায় থাকে সেই মানুষটির জন্য যে তাকে প্রতিদিন ডেইজি দিচ্ছে, যা তার কাছে গোপন ভালবাসা। আর কাহিনীর এক পর্যায়ে Jeong Woo-র আগমন। তিনজনের গল্প, ভালবাসা নিয়েই মুভি সামনে এগোতে থাকে।

তথ্যসূত্র
---------

1. ↑  "Daisy (2006 film)"। *Wikipedia* (ইংরেজি ভাষায়)। ২০২৩-০৭-০১।
**মণীন্দ্রনাথ বন্দ্যোপাধ্যায়** (১৩ জানুয়ারি ― ২০ জুন ১৯৩৪) ছিলেন ভারতীয় উপমহাদেশের ব্রিটিশ শাসনের বিরুদ্ধে জাতীয় আন্দোলনে সক্রিয় অংশগ্রহণকারী এক বিপ্লবী। তিনি  হিন্দুস্তান সোশ্যালিস্ট রিপাবলিকান অ্যাসোসিয়েশনের সাথে যুক্ত ছিলেন।

সংক্ষিপ্ত জীবনী
---------------

মণীন্দ্রনাথ বন্দ্যোপাধ্যায় ১৯০৯ খ্রিস্টাব্দের ১৩ই জানুয়ারি  বৃটিশ ভারতের  আগ্রা ও অওধের যুক্ত প্রদেশের অধুনা  উত্তর প্রদেশের  বারাণসীর নিকটস্থ পান্ডে ঘাট গ্রামে জন্ম গ্রহণ করেন। পিতা ডাঃ তারিণীচরণ বন্দ্যোপাধ্যায়। ছাত্রাবস্থায় তিনি রামপ্রসাদ বিসমিল শচীন্দ্রনাথ সান্যাল রাজেন্দ্র লাহিড়ী শচীন্দ্রনাথ বক্সী যোগেশচন্দ্র চট্টোপাধ্যায় প্রমুখ প্রতিষ্ঠিত  হিন্দুস্তান সোশ্যালিস্ট রিপাবলিকান অ্যাসোসিয়েশনের সাথে যুক্ত হন। তার সাত ভাইও বিপ্লবী দলের সদস্য হন। তিনি রাজেন্দ্রনাথ লাহিড়ীকে বিপ্লবীগুরু হিসাবে মানতেন। 
১৯২৮ খ্রিস্টাব্দের কাকোরি ট্রেন ডাকাতি র ঘটনায় অন্যান্যদের সাথে রাজেন্দ্রনাথ লাহিড়ীও গ্রেফতার হন। দীর্ঘ সময়ের বিচারে ব্রিটিশ সরকার ১৯২৭ খ্রিস্টাব্দের ১৭ ই ডিসেম্বর রামপ্রসাদ বিসমিল, ঠাকুর রোশন সিং আসফাকউল্লা খান সহ রাজেন্দ্রনাথকে গোন্ডা জেলে ফাঁসি দেয়। মণীন্দ্রনাথের মামা জিতেন্দ্র নাথ ব্যানার্জি ডেপুটি সুপারিনটেন্ডন্ট অব পুলিশ হিসাবে কাকোরি যড়যন্ত্র মামলার তদন্ত করেছিলেন। নিজের বিপ্লবীগুরু রাজেন্দ্রনাথের ফাঁসির বদলা নিতে ১৯২৮ খ্রিস্টাব্দের ১৩ই জানুয়ারি মামাকে গুলিবিদ্ধ করেন এবং নিজে আত্ম-সমর্পণ করেন। ফলে বিচারে তার দশ বৎসরের সশ্রম কারাদণ্ড হয়। এই সময় ফতেপুর সেন্ট্রাল জেলে তার সাথে মন্মথনাথ গুপ্ত ও যশপালও বন্দী ছিলেন। জেলে তাদের উপর পুলিশের নৃশংস অত্যাচারের বিরুদ্ধে অনশন ধর্মঘট শুরু করেন তিনি। অনশনের ফলে তার শারীরিক অবস্থার অবনতি হতে থাকে । ৬৬ দিন পর ১৯৩৪ খ্রিস্টাব্দের ২০ শে জুন তিনি মৃত্যু বরণ করেন।

তথ্যসূত্র
---------

1. ↑  "মণীন্দ্র নাথ ব্যানার্জি (হিন্দিতে)"। ২০২১-০৮-২০ তারিখে মূল থেকে আর্কাইভ করা। সংগ্রহের তারিখ ২০২১-০৮-২০।
2. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৫৩৪, আইএসবিএন ৯৭৮-৮১-৭৯৫৫-১৩৫-৬
3. ↑  ""Who's who of Indian Martyrs Vol.I"। সংগ্রহের তারিখ ২০২১-০৮-২০।
**মঞ্জরি ফড়ণীস** হলেন একজন ভারতীয় অভিনেত্রী, যিনি মারাঠি, হিন্দি, তেলুগু, বাংলা, মালয়ালম, কন্নড় এবং তামিল চলচ্চিত্রে কাজ করেন। ২০০৮ সালে হিন্দি ছবি *জানে তু... ইয়া জানে না* দিয়ে বেশ পরিচিতি লাভ করেন।

কর্মজীবন
--------

মঞ্জরিকে প্রথম দেখা যায় ভারতীয় টেলিভিশন আন্তর্জাতিক আপাতবাস্তব টেলিভিশন অনুষ্ঠান পপ্‌স্টারস-এর ভারতীয় সংস্করণের ২য় মৌসুমে, যা কিনা ভারতীয় টিভি মাধ্যম চ্যানেল ভিতে সম্প্রচারিত হয়েছিল। তিনি চূড়ান্ত আট প্রতিযোগীর একজন ছিলেন। যার শুধুমাত্র ৪জনই ব্যান্ড আসমা গঠন করেছিলেন।
মঞ্জরি ফড়ণীস তার কর্মজীবন শুরু করেন ২০০৪ সালে *রোখ সাকো ত রোখ লো* ছবি দিয়ে, কিন্তু তার সাফল্য এনে দেয় ছবি *জানে তু্‌... ইয়া জানে না* (২০০৮ সাল) ছবিতে মুখ্য ভূমিকার প্রেমিকা রুপে অভিনয় করেছিলেন।
ইত্যপূর্বে তিনি জাতীয় চলচ্চিত্র পুরস্কার-বিজয়ী বাঙ্গালী ঘরনার ছবি *ফালতু* এবং *মুম্বাই সালসা* ছবিদ্বয়েরও অংশ হয়েছিলেন। ২০০৮ সালে তিনি *সিদ্দু ফ্রম শ্রীকাকুলাম* ছবি দিয়ে তেলুগু চলচ্চিত্রে পা রাখেন, যার হাত ধরে পরে তার প্রথম তামিল ছবি *মুথিরাই* মুক্তি পায়।

মঞ্জরির কাজ সাম্প্রতিকালে *কিস কিসকো পেয়ার কারু* ছবিতে *কপিল শর্মা*র বিপরীতে কাজ করেন।

ব্যক্তিগত জীবন
--------------

মঞ্জরি মুম্বই শহরে জন্মগ্রহণ করেন, কিন্তু বেড়ে উঠেন পুনেতে। তিনি হরেক রকমের চরিত্র করেন বিভিন্ন চলচ্চিত্রে বিভিন্ন ভাষা যেমন তামিল, বাংলা, হিন্দি এবং কন্নড়। মঞ্জরি যে পরিবার থেকে আসেন সেই পরিবারের কোনো সদস্য এর পূর্বে ভারতীয় চলচ্চিত্র শিল্পের সহিত যুক্ত ছিলেন না। তার পিতা ভারতীয় সামরিক বাহিনীতে কাজ করতেন এবং সেই কাজের সুবাদেই তিনি দেশের বিভিন্ন জায়গায় যান। তিনি চলচ্চিত্র শিল্পের সহিত যুক্ত হবেন বলে এর আগে আশা করেননি, তবুও তিনি ২০০৪ সালে বলিউডে পা রাখেন।

চলচ্চিত্র তালিকা
----------------

| সাল | ছবি | ভূমিকা | ভাষা |  |
| --- | --- | --- | --- | --- |
| ২০০৪ | *রোখ সাকো তো রোখ লো* | সুহানা | হিন্দি |  |
| ২০০৬ | *ফালতু* | টুকটুকি | বাংলা |  |
| ২০০৭ | *মুম্বাই সালসা* | মায়া চান্ধক | হিন্দি |  |
| ২০০৮ | *জানে তু... ইয়া জানে না* | মেঘনা | হিন্দি | **বিজয়ীনি** স্টারডাস্ট পুরস্কার ফর ব্রেকথ্রু পার্ফর্মেন্স - নারী |
| *Siddu From Sikakulam* | Sailaja Reddy | Telugu |  |
| ২০০৯ | *মুথিরাই* | আর্তি | তামিল |  |
| ২০১০ | *Inkosaari* | Shruthi | Telugu |  |
| *সুভপ্রাধাম* | ইন্দু | তেলুগু |  |
| *আই এম টুয়েন্টি ফোর* | কণক | হিন্দি |  |
| ২০১১ | *Shakti* | Gauri | তেলুগু |  |
| *Zokkomon* | কিট্টু | হিন্দি |  |
| ২০১২ | *মুনজানে* | পবিত্র | কর্ণাটক |  |
| ২০১৩ | *গ্র্যান্ড মাস্তি* | তুলসী | হিন্দি |  |
| *ওয়ার্নিং* | সাবিনা সান্যাল | হিন্দি |  |
| ২০১৪ | *মিঃ ফ্রড* | প্রিয়া | মালয়ালম |  |
| *ওহা তাজ* |  | হিন্দি |  |
| ২০১৫ | কিস কিসকো পেয়ার কারু | জুহি | হিন্দি |  |
| ২০১৬ | সার্ভ মঙ্গল সাবধান | ভ্রুশালি | মারাঠি |  |
| ২০১৭ | জিনা ইসি কা নাম হ্যায় | আলিয়া | হিন্দি |  |

তথ্যসূত্র
---------

1. ↑  "Metro Plus Mangalore / People : Fourth time lucky"। The Hindu। ২০০৮-০৭-২৬। ২০১৩-১০-২৩ তারিখে মূল থেকে আর্কাইভ করা। সংগ্রহের তারিখ ২০১৬-০৯-১৫।
2. ↑  "Singing sensation"। The Hindu। মে ২২, ২০০৯। ২৯ মে ২০০৯ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১১।
3. ↑

বহিঃসংযোগ
---------


উইকিমিডিয়া কমন্সে **মঞ্জরী ফড়ণীস** সংক্রান্ত মিডিয়া রয়েছে।

* ইন্টারনেট মুভি ডেটাবেজে মঞ্জরী ফড়ণীস (ইংরেজি)
**দু তরফা দাখিল পদ্ধতি** হিসাববিজ্ঞানের একটি হিসাব সংরক্ষণ পদ্ধতি যাতে এক পক্ষ সুবিধা গ্রহণ করবে এবং অপর পক্ষ সুবিধা প্রদান করবে। লেনদেন এর এ দুটি পক্ষকে হিসাব খাত বলা হয়। যেমন ৫০০০/- টাকা আয় করা হল। এটি লিপিবদ্ধ করার সময় একপক্ষ নগদান হিসাব এবং অপর দিকে সংশ্লিষ্ট আয় হিসাব ক্রেডিট হবে।
**নামকরণ**
ইংরেজি Journal শব্দটি ফার্সি Jour(জার) শব্দ থেকে উদ্ভূত হয়েছে। jour শব্দের অর্থ দিবস বা দিন। ইংরেজি Journal শব্দের অর্থ Day book বা দৈনিক হিসাবের বই। প্রতিদিন লেনদেনসমূহ journal এ লিপিবদ্ধ করা হয় বলে সম্ভবত এরূপ নামকরণ করা হয়েছে।

ইতিহাস
------

ইতালীয় ধর্ম যাজক ও গণিত শাস্ত্রবিদ লুকা প্যাসিওলি প্রথম এ ধারনার জন্ম দেন। কোন হিসাবটি ডেবিট হবে এবং কোনটি ক্রেডিট হবে তার জন্য "হিসাববিজ্ঞানের স্বর্ণ পদ্ধতি" ব্যবহৃত হয়।
এটি আবার হিসাব সমীকরণ: সম্পদ = মূলধন + দায় এর মাধ্যমেও নির্ণয় করা যায়।

পদ্ধতি
------

দু তরফা দাখিল পদ্ধতিতে হিসাব সংরক্ষণে দুটি পক্ষ থাকে এক পক্ষ ডেবিট এবং অন্য পক্ষ ক্রেডিট। প্রতিটি লেনদেন লিপিবদ্ধ করার ক্ষেত্রে সমপরিমান অর্থ ডেবিট এবং ক্রেডিট করতে হবে।

ডেবিট এবং ক্রেডিট নির্নয়ের স্বর্ণ সূত্রটি এভাবে বর্ণনা করা যায়-

* ব্যাক্তিবাচক হিসাব: গ্রহীতা ডেবিট এবং দাতা ক্রেডিট
* সম্পত্তিবাচক হিসাব: আগত সম্পত্তি ডেবিট এবং নির্গত সম্পত্তি ক্রেডিট
* নামিক হিসাব: ব্যয়, খরচ ও ক্ষতি ডেবিট এবং আয় ও লাভ ক্রেডিট।

আধুনিক বা হিসাব সমীকরণভিত্তিক নিয়মে সংক্ষেপে ডেবিট ক্রেডিট নির্নয়ের আধুনিক নিয়ম-

* সম্পত্তি: বৃদ্ধি-ডেবিট, হ্রাস-ক্রেডিট
* হ্রাস ক্রেডিট
* খরচ/ব্যয়/ক্ষতি: বৃদ্ধি-ডেবিট, হ্রাস-ক্রেডিট
* দায়: বৃদ্ধি-ক্রেডিট, হ্রাস-ডেবিট
* আয়/লাভঃ বৃদ্ধি-ক্রেডিট, হ্রাস-ডেবিট
* মূলধন: বৃদ্ধি-ক্রেডিট, হ্রাস-ডেবিট

আরও দেখুন
---------

* হিসাববিজ্ঞান
* ভূমি জরিপ

তথ্যসূত্র
---------

1. ↑  Gleeson-White, Jane (২০১২)। *Double Entry: How the Merchants of Venice Created Modern Finance*। W. W. Norton & Company। আইএসবিএন 0393088960।
2. ↑  *Accounting Principles ninth Edition*, *Page No:5*; Author- Viz: Weygandt, Kimmel, Kieso; Publisher- John Wiley & Sons, Inc
3. 1 2
একটি স্পেলিং বি অনুষ্ঠান। যেখানে একজন বালিকা মাইক্রোফোনের সামনে দাঁড়িয়ে শব্দ বানান করছে এবং সামনে শ্রোতারা শুনছে আর বিচারকরা বিচার করছে। পেছনে বসে আছে অন্যান্য প্রতিযোগীরা।
**স্পেলিং বি** হল একটি প্রতিযোগিতামূলক অনুষ্ঠান যেখানে একজন প্রতিযোগীকে একটি শব্দ বানান করতে বলা হয়। শব্দগুলো তূলনামূলক কঠিন হয়। এই প্রতিযোগিতার উদ্ভব ঘটে মার্কিন যুক্তরাষ্ট্রে। বর্তমানে এই প্রতিযোগিতাটি সারা বিশ্বের কয়েকটি দেশে অনুষ্ঠিত হয়।
প্রথম স্বীকৃত স্পেলিং বি অনুষ্ঠানের বিজয়ী ছিল ফ্রাং নিউহাউসার। নিউহাউসার ৭ বছর বয়সে ১৯২৫ সালে, ওয়াসিংটন ডিসিতে এ পুরস্কার লাভ করে।

উৎপত্তি
-------

*Bee* শব্দটি এসেছিল ইংরেজি *been* শব্দ থেকে। এই শব্দটির অর্থ অনেকে একত্রিত হয়ে কোন কাজ করা। আবার গবেষণায় দেখা গেছে *been* শব্দটির অর্থ হয় *প্রতিবেশির দ্বারা সাহায্য*। আবার, *been* শব্দটি এসেছে *bene* শব্দ থেকে। যার অর্থ প্রার্থনা বা প্রভুর প্রতি একজন ভৃত্যের সেবা করা।

ইতিহাস
------

*কাজিন রেজিনাল্ড* Peloponnesus *শব্দটি উচ্চারণ করছে"। (নরমান রকওয়েল, ১৯১৮)।*
সূদুর অতীতে ১৮৫০ সালে প্রথম স্পেলিং বি শব্দটি খুঁজে পাওয়া যায়। এরও আগে, ১৮০৮ সালে স্পেলিং মেচ নামে শব্দের পরিচিতি মেলে।

দ্যা ইউনাইটেড স্টেটস স্পেলিং বি ১৯২৫ সালে কেনটাকির একটি পত্রিকার মাধ্যমে প্রথম শুরু হয়। ১৯৪১ সালে, স্ক্রিপ্স হাওয়ার্ড নিউস সার্ভিস এর স্বত্ত লাভ করে। বর্তমানে স্পেলিং বি যুক্তরাষ্ট্রের ৫০ টি অঙ্গরাজ্য ছাড়াও বিশ্বের বিভিন্ন দেশ যেমন কানাডা, বাংলাদেশসহ ইউরোপের বিভিন্ন দেশে পরিচালিত হয়।

বাংলাদেশে স্পেলিং বি
--------------------

২০১২ সালে থেকে, বাংলাদেশের ইংরেজি দৈনিক দ্য ডেইলি স্টার (বাংলাদেশ) এবং ই-লার্নিং পোর্টাল চ্যামস টুয়েন্টি ওয়ান ডট কম চ্যানেল আইতে স্পেলিং বি অনুষ্ঠান সম্প্রচার করছে। এতে অংশগ্রহণ করার সুযোগ পায় ষষ্ঠ থেকে দশম শ্রেণী পর্যন্ত পড়ুয়া শিক্ষার্থীরা। স্কুল রাউন্ড সমাপ্ত করে বা অনলাইনের মাধ্যমে উত্তীর্ণ হয়ে এ অনুষ্টানে প্রতিযোগীরা অংশগ্রহণ করে। স্পেলিং বি ঢাকা, চট্টগ্রাম, সিলেট, রংপুর, রাজশাহী, খুলনা, এবং বরিশাল- মোট ৭ টি বিভাগে তাদের কার্যক্রম পরিচালনা করে। এই অনুষ্ঠানে বিজয়ীরা ওয়াশিংটন ডিসি ভ্রমনের সুযোগ পায়। সিজন ২ এর বিজয়ীরা মাননীয় রাষ্ট্রপতি আবদুল হামিদ এর সাথে দেখা করার সুযোগ পায়।

তথ্যসূত্র
---------

1. ↑  Fox, Margalit (২০১১-০৩-২২)। "Frank Neuhauser, a Speller's Speller, Dies at 97"। *New York Times*। সংগ্রহের তারিখ ২০১৬-১০-১০।
2. ↑  Dictionary.com Bee Retrieved March 3, 2015.
3. ↑  "Definition of BEE"। Merriam-Webster। সংগ্রহের তারিখ ২৮ মার্চ ২০১৩।
4. ↑  Barry Popik, "Spelling Bee (Spelling Match)," The Big Apple (April 13, 2013; accessed April 16, 2013).
5. ↑  "winners meet the president"। *The Daily Star*। ২০১৬-০২-১৪ তারিখে মূল থেকে আর্কাইভ করা। সংগ্রহের তারিখ ২০১৬-০২-০৮।
মানচিত্রমানচিত্র

ইতিহাস
------

পুরান ভারেংগা ইউনিয়ন বেড়া উপজেলার একটি গুরুত্বপূর্ণ এলাকা। ২০১৩ সালের ২০ শে অক্টোবর পুরান ভারেংগা ইউনিয়ন আমিনপুর থানার অধীনে চলে যায়।

অবস্থান
-------

পুরান ভারেঙ্গা ইউনিয়ন পরিষদ কার্যালয়ের পশ্চিমে নগরবাড়ী/কাশিনাথপুর মহাসড়ক, দক্ষিণে ঢালারচর ইউনিয়ন উত্তরে নতুন ভারেঙ্গা ইউনিয়ন। অত্র পুরান ভারেঙ্গা ইউনিয়নের পূর্বদিক দিক দিয়ে যমুনা নদী প্রবাহিত।

ইউনিয়ন পরিষদ
-------------

পুরান ভারেঙ্গা ইউনিয়ন পরিষদ পাবনা জেলার বেড়া উপজেলায় অবস্থিত। পুরান ভারেঙ্গা ইউনিয়ন পরিষদ কার্যালয় পুরান ভারেঙ্গা ইউনিয়নের মোট ৯টি ওয়ার্ড ও ২৭ বর্গ কিঃ মিঃ আয়তনের এই ইউনিয়ন অবস্থিত। এটি একটি পাকা একতালা দালান ঘর। এটিতে তিনটি কক্ষ, একটি ভূমি অফিস আছে। অফিস প্রধান হলেন চেয়ারম্যান। প্রতিদিন সকাল ৯ (নয়) ঘটিকা হতে বিকাল ৫ (পাঁচ) ঘটিকা পর্যন্ত অফিসের কার্যক্রম চলে। তবে শুক্রবার ও শনিবার ছুটির দিনগুলিতে সালিশি কার্যক্রম চলে। প্রতি সরকারি কর্মদিবসে ইউনিয়ন পরিষদের স্বাভাবিক কাজকর্ম চলে।

যোগাযোগ ব্যবস্থা
----------------

জেলা শহর পাবনা থেকে ৫৫ কিলোমিটার এশিয়ান হাইওয়ে ধরে পাবনা নগরবাড়ী মহাসড়কের শেষ গন্তব্যে যমুনা নদীর পশ্চিম পাড়ে নগরবাড়ী ঘাটে অবস্থিত। যাতাযাতপথ 

1. পাবনা→কাশীনাথপুরহয়ে→পাঁচ কি.মি. দূরে এসইএস মডেল হাইস্কুল এর পশ্চিম প্বার্শে পুরান ভারেঙ্গা ইউনিয়ন পরিষদ কার্যালয় অবস্থিত। # ঢাকা হতে ঢাকা→ যমুনাসেতু→ বেড়া→ কাশীনাথপুর বাজার হয়ে ৫ কিলোমিটর দুরে এসইএস মডেল হাইস্কুল এর পশ্চিম প্বার্শে পুরান ভারেঙ্গা ইউনিয়ন পরিষদ কার্যালয় অবস্থিত
2. আমিনপুর থানাহতে কাশিনাথপুর হয়ে ১২ কি.মি.

রাস্তা ঘাট
----------

পাকা রাস্তা/কাঁচা রাস্তাঃ পাকা রাস্তা ৩ কি.মি. ও কাঁচা রাস্তা ২২ কি.মি.

হাট বাজার
---------

শিক্ষা প্রতিষ্ঠান
-----------------

স্কুল-১০ টি, কলেজ-নাই, মাদ্রাসা-০৩টি, এতিমখানা- নাইছবি

দর্শনীয় স্থান
--------------

নাই

এনজিও
-----

ধর্ম ও ধর্মীয় উৎসব
-------------------

খাদ্য
-----

তথ্যসূত্র
---------

1. ↑
2. 1 2 3 4 5
**হেডিংটন স্কুল** (ইংরেজিতে: Headington School) ইংল্যান্ডের অক্সফোর্ডে অবস্থিত একটি বালিকা বিদ্যালয়। ১৯১৫ সালে কয়েকজন খ্রিস্টীয় ধর্মযাজক এই বিদ্যালয়টি প্রতিষ্ঠা করেন। এই বিদ্যালয়ের মূলমন্ত্র হচ্ছে ‘ফাইট দ্য গুড ফাইট অফ ফেইথ’। এই বিদ্যালয়টির সংগীতও ‘ফাইট দ্য গুড ফাইট’। ব্রিটিশ বিদ্যালয় সাময়িকী গুড স্কুলস গাইড হেডিংটন স্কুল সম্পর্কে বলেছে, "এটি বিদ্যালয়ের পরিবেশ আনন্দময়। শিক্ষার্থীদের শিক্ষাগত উৎকর্ষতার পাশাপাশি বিদ্যালয়টি তাদের মানসিক বিকাশে খেলাধুলা এবং অন্যান্য সহশিক্ষা কার্যক্রমে গুরুত্ব দিয়ে থাকে"।

ইতিহাস
------

হেডিংটন স্কুল ১৯১৫ সালে খ্রিস্টীয় ধর্মযাজকদের একটী দল প্রতিষ্ঠা করেন। তাদের উদ্দেশ্য ছিল প্রথম বিশ্বযুদ্ধ পরবর্তি সময়ে নারীশিক্ষা সম্প্রসারণ করা এবং বালিকাদের উন্নত শিক্ষা প্রদান করা। অক্সফোর্ডের অস্লার রোডে হেডিংটন লজ নামে বিদ্যালয়টি যাত্রা শুরু করে। সেস্ময় বিদ্যালয়টিতে আটটি আবাসিক ছাত্রীনিবাস ছিল। যুদ্ধের পরে বিদ্যালয় প্রাঙ্গনে আরো ভবন নির্মাণ করা হয়। 
১৯২০ সালে হেডিংটন স্কুল ড্যাভেনপোর্ট হাউজ নামে একটি আবাসিক ছাত্রীনিবাস নির্মাণ করে। এই ছাত্রীনিবাসে ২ একর বাগান এবং ১৯ একরবিশিষ্ট চারণভূমি ছিল। ১৯৩০ সালে বিদ্যালয়টির মূল ভবন নতুনভাবে নির্মাণ করা হয়। এটির স্থাপত্যশৈলী নিও-জর্জিয়ান রীতির। ভবনটি স্থাপত্যিক দিক থেকে উচ্চমানসম্পন্ন এবং এতে অনেক খোলামেলা জায়গা রয়েছে। ১৯৪২ সালে বিদ্যালয়টিকে শিক্ষাগত দাতব্য প্রতিষ্ঠান হিসেবে পরিণত করা হয়। স্থানীয় শিক্ষার্থীদের শিক্ষাপ্রদান এবং এর ফলে সামাজিক উৎকর্ষে অবদান রাখার স্বীকৃতিস্বরূপ এই রূপান্তর করা হয়।

সহশিক্ষা কার্যক্রম
------------------

হেডিংটন স্কুলে ৫০-এরও বেশি ধরনের সহশিক্ষা কার্যক্রম চালু রয়েছে।। খেলাধুলা থেকে ডিউক অফ এডিনবার্গ অ্যাওয়ার্ড পর্যন্ত বিভিন্ন ধরনের সহশিক্ষা কার্যক্রমে এই বিদ্যালয়ের শিক্ষার্থীরা অংশগ্রহণ করে। বিদ্যালয়টির খেলার দলসমূহ আঞ্চলিক এবং জাতীয় পর্যায়ে বিভিন্ন প্রতিযোগিতায় অবতীর্ণ হয়। এখানকার রোয়িং বা নৌকাঁচালনা দল ইংল্যান্ডের বিদ্যালয়-পর্যায়ের নৌকাঁচালনা দলসমূহের মধ্যে অন্যতম সফল। সিঙ্গাপুরে অনুষ্ঠিত ২০১০ গ্রীষ্মকালীন যুব অলিম্পিকে এই বিদ্যালয়ের দুইজন শিক্ষার্থী যুক্তরাজ্যের হয়ে অংশগ্রহণ করে এবং স্বর্ণপদক জয় করে। 
হেডিংটন স্কুলের রোবোটিক্স দল ২০১৪ সালের জাতীয় স্টুডেন্ট রোবোটিক্স প্রতিযোগিতায় পুরস্কার অর্জন করে। এটিই ইংল্যান্ডের প্রথম বালিকা বিদ্যালয় যা ২০১৩ সালে জাতীয় রোবোটিক্স প্রতিযোগিতায় অংশগ্রহণ করে। এই বিদ্যালয়ের শিক্ষার্থীদের দল অক্সফোড়্রড মিউজিক ফেস্টিভ্যালেও উল্লেখযোগ্য সঙ্গীত পরিবেশনা করেছে।

সুবিধাদি
--------

বর্তমানে হেডিংটন বিদ্যালয় ২৩ একর জমির উপরে বিস্তৃত। বিদ্যালয়ে খেলার মাঠ, টেনিস কোর্ট, সুইমিং পুল রয়েছে। গত ১৫ বছরে বিদ্যালয়টি শিল্পকলা বিভাগের জন্য নতুন একটি ভবন, একটি থিয়েটার, নেপিয়ার হাউস নামের একটি নতুন ছাত্রীনিবাস এবং সঙ্গীত ভবন নির্মাণ করেছে। বিদ্যালয়ের আগের ভবনগুলো ১৯৩০ সালে নিও-জর্জিয়ান স্থাপত্যরীতিতে নির্মাণ করা হয়। ইংল্যান্ডের অল্প কয়েকটি বিদ্যালয়ের মধ্যে এই বিদ্যালয়টি অন্যতম যেখানে ঘোড়-দৌড় শেখানোর ব্যবস্থা আছে।

তথ্যসূত্র
---------

1. ↑  Profile  ওয়েব্যাক মেশিনে আর্কাইভকৃত ১৬ ডিসেম্বর ২০১০ তারিখে on Good Schools Guide
2. ↑  "School History"। ২৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১৪।

বহিঃসংযোগ
---------

* হেডিংটন স্কুল অক্সফোর্ড
* হেডিংটন প্রিপারেটরি স্কুল
* প্রোফাইল - *গুড স্কুল গাইড*
* হেডিংটন স্কুল বোট ক্লাব
* প্রোফাইল - মাইডটার
জার্মানির রাজধানী বার্লিন নগরীর নিত্যযাত্রীবাহী রেল পরিবহন ব্যবস্থার (এস-বান নামে পরিচিত) একটি রেলগাড়ি
**নিত্যযাত্রীবাহী রেল পরিবহন** বা **শহরতলি রেল পরিবহন** হল এমন এক ধরনের যাত্রীবাহী রেল পরিবহন পরিষেবা যা প্রধানত একটি মহানগর এলাকার মধ্যে কাজ করে এবং কোনও শহরতলি/উপশহর বা নিত্যযাত্রী সরবরাহকারী শহর থেকে যাত্রীদের একটি কেন্দ্রীয় শহরের সাথে সংযুক্ত করে। সাধারণত নিত্যযাত্রীবাহী রেল পরিবহন ব্যবস্থাকে ভারী রেল হিসাবে বিবেচনা করা হয়। এই রেলগাড়িগুলি বিদ্যুৎ বা ডিজেল দ্বারা চালিত হয়। এগুলিকে ইংরেজি পরিভাষায় "কমিউটার রেল" (Commuter rail) বলা হয়।

বিভিন্ন অঞ্চলে নিত্যযাত্রীবাহী রেল
----------------------------------

মার্কিন যুক্তরাষ্ট্রে নিত্যযাত্রীবাহী রেল পরিবহন বলতে প্রায়শই এমন সব পরিষেবাকে বোঝায় যেগুলি ভিড়ের সময় বা ব্যস্ততম সময় উচ্চ হারে ও ব্যস্ততাহীন সময়গুলিতে অপেক্ষাকৃত কম হারে পরিচালিত হয়। উত্তর আমেরিকায় সর্বপ্রথম ১৯৬৭ সালে কানাডার টরন্টো শহরের জিও ট্রানজিট কমিউটার সার্ভিস (নিত্যযাত্রী সেবা) শুরু হয়। এর পর থেকে মহাদেশটিতে নিত্যযাত্রীবাহী রেল পরিষেবা বৃদ্ধি পাচ্ছে এবং যাত্রাপথের (রুটের) দৈর্ঘ্য প্রসারিত হচ্ছে। মার্কিন যুক্তরাষ্ট্রে নিত্যযাত্রীবাহী রেলগাড়িগুলিকে কখনও কখনও "লোকাল ট্রেন" ("স্থানীয় রেল") বলা হতে পারে, তবে সাধারণত স্থানীয় রেল একটি ভিন্ন, স্বতন্ত্র পরিষেবা।

বৈশিষ্ট্য
---------

স্থানীয় রেল (লোকাল ট্রেন) এবং নিত্যযাত্রীবাহী রেলের মধ্যে প্রধান পার্থক্য হল যে নিত্যযাত্রীবাহী রেল পরিবহন ব্যবস্থাটি মানুষের আবাসিক লোকালয় ও তাদের দৈনন্দিন কর্মস্থলকে যুক্ত করে, যে কর্মস্থলটি সাধারণত একটি বড় শহর বা মহানগরের কেন্দ্রে অবস্থিত থাকে। অন্যদিকে স্থানীয় রেলগাড়িগুলি প্রধান শহরগুলির বাইরে চলাচল করে। স্থানীয় রেলগুলি আন্তঃনগর রেলের বিপরীতে যাত্রাপথের বেশিরভাগ বা সমস্ত বিরতিস্থল বা স্টেশনে বিরতি দেয়, রেলপথ বরাবর ক্ষুদ্র স্থানীয় লোকালয়গুলিকে পরিবহন পরিষেবা প্রদান করে ও অধিক দূরত্বের পরিষেবাগুলির সাথে সংযোগও প্রদান করে৷ স্থানীয় রেল সাধারণত সারা দিন কাজ করে কিন্তু এর বিপরীতে নিত্যযাত্রীবাহী রেল প্রায়ই ঘণ্টায় একবার বা দিনে মাত্র কয়েকবার উচ্চহারের পরিষেবা (high frequency service) প্রদান করে।

স্থানীয় রেল পরিষেবাগুলি আন্তঃনগরের তুলনায় লাভজনক হওয়ার সম্ভাবনা অনেক কম (এর প্রধান কারণ অনেক যাত্রী মাসিক ভ্রমণ-অনুমতিপত্র বা "পাস" ব্যবহার করেন, যা প্রতিবার ভ্রমণের খরচ কমিয়ে দেয়। অধিকন্তু রেলগাড়িগুলি কম গড় গতিতে কম দূরত্ব অতিক্রম করে, যার অর্থ প্রতি ঘণ্টায় টিকিট থেকে আয় কম হয়), তাই প্রয়োজনে স্থানীয় রেল ব্যবস্থাগুলিকে সরকারি ভর্তুকি প্রদান করতে হয়, তবে এ ব্যাপারটি সামাজিক বা পরিবেশগত ভিত্তিতে ন্যায়সঙ্গত। এছাড়া স্থানীয় রেল পরিষেবাগুলি প্রায়শই আরও লাভজনক আন্তঃনগর রেলপথের জন্য বাহক হিসাবে কাজ করে।

আরও দেখুন
---------

* নিত্যযাত্রা
* ভিড়ের সময়

তথ্যসূত্র
---------

1. ↑  অফিস, বেনাপোল। "চোরাকারবারিদের স্বর্গরাজ্য কমিউটার ট্রেন"। *DailyInqilabOnline* (ইংরেজি ভাষায়)। সংগ্রহের তারিখ ২০২২-০১-২৮।
2. ↑   "কমিউটার ট্রেনের সময়সূচি পরিবর্তনে বিপাকে যাত্রীরা"। *RTV Online* (ইংরেজি ভাষায়)। সংগ্রহের তারিখ ২০২২-০১-২৮।
চীনামাটিতে তৈরি নীল ও লাল অধোপ্রলেপযুক্ত চান্দ্র কুপি। চীনের ইতিহাসের ছিয়েনলুং পর্বে (১৭৩৬-১৭৯৬) নির্মিত।
**চীনামাটি** (ইংরেজি porcelain) একধরনের কুমোরের মাটি। কাওলিন নামক প্রাকৃতিক খনিজযুক্ত পদার্থের মিশ্রণকে বৃহৎ চুল্লী বা ভাঁটিতে ১২০০ ডিগ্রি থেকে ১৪০০ ডিগ্রি তাপমাত্রায় পুড়িয়ে এই মাটি তৈরি করা হয়। উচ্চ তাপমাত্রায় পোড়ানোর ফলে চীনামাটির ভেতরে মালাইট নামক খনিজ গঠিত হয় এবং মাটিটির কাচীভবন ঘটে, ফলে মৃৎশিল্পে ব্যবহৃত অন্যান্য উপাদানের তুলনায় চীনামাটি অধিকতর শক্ত, ভারবহ এবং স্বচ্ছ হয়ে থাকে। চীনামাটির অন্য কিছু বৈশিষ্ট্য হল এটি অভেদ্য (প্রলেপ প্রয়োগের আগেই), পুরু অবস্থায় শ্বেতবর্ণ ও অনুরণনশীল হয়ে থাকে।  চীনামাটিকে তিনটি প্রধান শ্রেণীতে বিভক্ত করা যায়: শক্ত-লেইয়ের চীনামাটি, নরম-লেইয়ের চীনামাটি এবং অস্থিচূর্ণমিশ্রিত চীনামাটি।

চীনামাটি ঐতিহাসিক চীনদেশে বহু শতাব্দী ধরে ধীরে ধীরে বিকাশ লাভ করে এবং আজ থেকে ২০০০ বছর থেকে ১২০০ বছর আগে কোনও এক সময়ে এর বর্তমান রূপটি ধারণ করে। এরপর এটি ধীরে ধীরে অন্যান্য পূর্ব এশীয় দেশগুলিতে এবং শেষ পর্যন্ত বহির্বিশ্বে ছড়িয়ে পড়ে। মৃৎসামগ্রী এবং প্রস্তরসামগ্রীর চেয়ে চীনামাটির সামগ্রী নির্মাণ অধিকতর কঠিন। এটিকে শ্বেতশুভ্র রঙ, কাঠিন্য ও ভঙ্গুরতার জন্য একে সাধারণত উচ্চমার্গের মৃৎশিল্প হিসেবে গণ্য করা হয়। এর উপরে চকচকে প্রলেপ ও রঙ প্রয়োগ করা সহজ এবং একে সহজেই বিভিন্ন আকৃতি প্রদান করা যায়, ফলে এটিকে টেবিলের বিভিন্ন সামগ্রী, পাত্র ও ক্ষুদ্রাকার মূর্তি-প্রতিমা নির্মাণে ব্যাপকভাবে ব্যবহার করা হয়। এছাড়া বিভিন্ন প্রযুক্তি ও পণ্যদ্রব্য উৎপাদনের শিল্পক্ষেত্রেও চীনামাটির ব্যবহার আছে।

তথ্যসূত্র
---------

1. ↑  *Harmonized commodity description and coding system: explanatory notes, Volume 3*, 1986, Customs Co-operation Council, U.S. Customs Service, U.S. Department of the Treasury
**ভাঙ্গা–বেনাপোল এক্সপ্রেসওয়ে** বাংলাদেশের একটি প্রস্তাবিত জাতীয় প্রবেশাধিকার-নিয়ন্ত্রিত মহাসড়ক। এই এক্সপ্রেসওয়ে সড়ক পরিবহন ও মহাসড়ক বিভাগ দ্বারা পরিচালিত হবে। এক্সপ্রেসটি এশীয় মহাসড়ক ১-এর সাথে সংযুক্ত হবে।

ইতিহাস
------

ভারত থেকে বাংলাদেশে পণ্য আমদানির জন্য বেনাপোল স্থলবন্দর ব্যবহার করা হয়। আন্তর্জাতিক বাণিজ্যিক কার্যক্রমের সক্ষমতা বাড়াতে ভাঙ্গা উপজেলাত সঙ্গে স্থলবন্দরটিকে সংযুক্ত করে ৬ লেন বিশিষ্ট একটি এক্সপ্রেসওয়ে নির্মাণের প্রস্তাব করা হয়েছে। নির্মাণ প্রকল্পের জন্য এশীয় উন্নয়ন ব্যাংকের অর্থায়নে একটি সম্ভাব্যতা সমীক্ষা ও বিস্তারিত নকশা প্রস্তুত করা হয়েছে। এর নির্মাণ ব্যয় ৳১১,০৭২.৩৭ কোটি ধরা হয়েছে। নির্মাণ প্রকল্পের অংশ হিসেবে ৫টি ফ্লাইওভার ও ৪টি বাইপাস সড়ক নির্মাণ করা হবে। প্রকল্পটির জন্য ২০২৫ সালের মধ্যে ৳৪২৩৬.৬০ কোটি ব্যয়ে ভূমি অধিগ্রহণের পরিকল্পনা করা হয়েছে।

তথ্যসূত্র
---------

1. ↑  "নড়াইলে হয়নি বাইপাস সড়ক, ভোগাবে যানজট"। *সমকাল*। ৯ জুলাই ২০২২। সংগ্রহের তারিখ ২৪ আগস্ট ২০২৩।
2. 1 2  "এক্সপ্রেসওয়ের আদলে হবে ভাঙ্গা বেনাপোল সড়ক"। *ভোরের কাগজ*। ২১ জুলাই ২০২২। সংগ্রহের তারিখ ২৪ আগস্ট ২০২৩।
3. ↑  ফারুক, এসএম ওমর (৭ অক্টোবর ২০২২)। "ঝুলে আছে ভাঙ্গা-যশোর-বেনাপোল ছয় লেন সড়ক"। *বাংলানিউজ২৪.কম*। সংগ্রহের তারিখ ২৪ আগস্ট ২০২৩।
4. ↑  "বেনাপোল-যশোর-ভাঙ্গা সড়ক ছয় লেনে উন্নীত হচ্ছে"। *বণিক বার্তা*। ১৯ ফেব্রুয়ারি ২০২৩। সংগ্রহের তারিখ ২৪ আগস্ট ২০২৩।
**হংসনারায়ণ ভট্টাচার্য** (১৯২৮ - ১৪ মার্চ ২০০২) ছিলেন সংস্কৃত ও বাংলা সাহিত্যের এক গবেষক। নবদ্বীপ তথা নদিয়ার সাহিত্য-সংস্কৃতি-ইতিহাস চর্চার ক্ষেত্রে এক বিশিষ্ট ব্যক্তিত্ব।

জন্ম ও শিক্ষাজীবন
-----------------

হংসনারায়ণ ভট্টাচার্যের জন্ম বৃটিশ ভারতের অধুনা পশ্চিমবঙ্গের বর্ধমান জেলার মীরহাটে। পিতা সিদ্ধেশ্বর ভট্টাচার্য ও মাতা ত্রিনয়নী দেবী। তিনি হুগলি মহসিন কলেজ থেকে সংস্কৃতে সাম্মানিক স্নাতক হন এবং কলকাতা বিশ্ববিদ্যালয় থেকে সংস্কৃত, বাংলা ও প্রাচীন ইতিহাস-সংস্কৃতিতে এম.এ পাশ করেন। তিনি নবদ্বীপের প্রখ্যাত যাত্রাকার মতিলাল রায়ের জীবন ও সৃষ্টিকর্ম নিয়ে মৌলিক গবেষণা করে কলকাতা বিশ্ববিদ্যালয় থেকে পিএইচডি ডিগ্রি লাভ করেন। তার গবেষণাপত্রটির নাম ছিল *যাত্রাগানে মতিলাল রায় ও তাঁহার সম্প্রদায়*।

কর্মজীবন
--------

তিনি দেওঘর উচ্চ বিদ্যালয়ে শিক্ষকতা দিয়ে কর্মজীবন শুরু করেন। ১৯৫৪ খ্রিস্টাব্দে নবদ্বীপ বিদ্যাসাগর কলেজের অধ্যাপক হিসাবে যোগ দেন। প্রায় ৩৪ বৎসরের অধ্যাপনা জীবন সমাপ্ত করেন ১৯৯৪ খ্রিস্টাব্দে। তিনি ওই কলেজের বাংলা ও বাংলা সাহিত্য বিভাগে ডিন পদে অবসর নেন।

উল্লেখযোগ্য সাহিত্যকর্ম
-----------------------

হংসনারায়ণ ভট্টাচার্যের উল্লেখযোগ্য সাহিত্যকীর্তি হল তিন খণ্ডে **হিন্দুদের দেবদেবী উদ্ভব ও ক্রমবিকাশ**। তিনি বহু পত্রপত্রিকায় ২৫০ টিরও বেশি গবেষণামূলক  প্রবন্ধ, কবিতা, ভ্রমণকাহিনী, ছোটোগল্প রচনা করেছেন। তিনি *চন্দ্রশেখর ঠাকুর* ছদ্মনামেও ছোটো গল্প লিখেছেন।

তার অন্যান্য গ্রন্থ গুলি হল:

* *রবীন্দ্রসাহিত্যে আর্যপ্রভাব*
* *বাংলা মঙ্গল কাব্যের ধারা*
* *বাংলা নাট্য সাহিত্য পরিচয়*
* *যুগাবতার শ্রীকৃষ্ণ*
* *বঙ্গসাহিত্যাভিধান* (৪ খণ্ড)
* *বাংলা ছন্দ সমীক্ষা*
* *বাংলা অলঙ্কার সমীক্ষা*

উপন্যাস
* *সিন্ধু তরঙ্গ*
* *মন্দির ত্যাজি যব*

ছোটগল্প
* *বারোমতি*

ভ্রমণকাহিনী
* *রূপের অমরাবতী কাশ্মীর*
* *হিমাচল হিমালয়*

ভট্টাচার্যের রচনা ভারতীয় বিজ্ঞানের ইনস্টিটিউট অফ ডিজিটাল লাইব্রেরি অব ইন্ডিয়া দ্বারা নথিভুক্ত করা হয়েছে।  তার কাজকে ভট্টাচার্যের সমবয়সী ও উত্তরসূরীরাও ব্যাপকভাবে উদ্ধৃত করেছেন।

তথ্যসূত্র
---------

1. 1 2  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪৭১, আইএসবিএন ৯৭৮-৮১-৭৯৫৫-২৯২-৬
2. ↑  "হংসনারায়ণ ভট্টাচার্য, এক নিরলস গবেষক"। *www.anandabazar.com*। সংগ্রহের তারিখ ২০২১-০৫-১৪।
3. ↑  হিন্দুদের দেবদেবী - উদ্ভব ও ক্রমবিকাশ
4. ↑  "Browsing Bengali by Date of Publication "1957""। *ডিজিটাল লাইব্রেরি অফ ইন্ডিয়া*। সংগ্রহের তারিখ সেপ্টেম্বর ২৯, ২০১৬।
5. ↑  "Puja Special..."। *Archive.thedailystar.net*। অক্টোবর ১, ২০১৬ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৯, ২০১৬।
6. ↑  "Bhaṭṭācārya, Haṃsanārāẏaṇa 1928- (WorldCat Identities)"। *ওয়ার্ল্ডক্যাট*। সংগ্রহের তারিখ সেপ্টেম্বর ২৯, ২০১৬।
**নুসরাত জাহান মসজিদ বা *নুসরাত* জাহান *মস্ক*** ডেনমার্কের কোপেনহেগেন উপকণ্ঠে নির্মিত একটি আহমদিয়া মসজিদ। 

নুসরাত জাহান মসজিদ ১৯৬৭ সালে ডেনমার্কে নির্মিত প্রথম মসজিদ। এই মসজিদটির অর্থায়ন কেবল ডেনমার্কের আহমদিয়া মুসলিম সম্প্রদায়ের মহিলা সদস্যদের দ্বারা করা হয়েছিল। মসজিদটির ধারণক্ষমতা ১২০ জন।

মির্জা গোলাম আহমদ এর দ্বিতীয় স্ত্রী নুসরাত জাহান বেগমের নামে মসজিদটির নামকরণ করা হয়।

ইতিহাস
------

আহমদীয়া মুসলিম সম্প্রদায় এবং তাদের প্রচেষ্টা ১৯৫০ এর দশকের গোড়ার দিকে নির্মাণ কাজ শুরু হয়। সেই সময় ডেনমার্কে শুরু হওয়া আহমদিয়া আন্দোলন একজন আহমদিয়া মুসলিম মিশনারি কামাল ইউসুফকে নিযুক্ত করেছিল। তিনি ১৯৫৬ সালে প্রথম ডেনমার্ক সফর করেন।

১৯৬৭ সালে কমিউনিটি ড্যানিশ ভাষায় কুরআনের প্রথম অনুবাদ প্রকাশ করে ও প্রধান অনুবাদক ছিলেন আবদুস সলাম মাদসেন। যার প্রকাশনা চার দশকেরও বেশি সময় ধরে ডেনিশ জনগণের জন্য উপলব্ধ একমাত্র অনুবাদ ছিল। ১৯৮০ এর দশকের শেষভাগ পর্যন্ত ম্যাডসেনকে ডেনমার্কে ইসলামের নেতৃস্থানীয় জনসাধারণ হিসাবে দেখা হত।

১৯৬৬ সালে নির্মাণের প্রায় পাঁচ দিন আগে হুইডভ্রে পৌরসভা মসজিদ নির্মাণের প্রাথমিক অনুমতি প্রত্যাহার করে নেয়। অন্যদিকে সম্প্রদায়ের তৃতীয় খলিফা মির্জা নাসির আহমেদের এই অঞ্চলে এর ভিত্তি স্থাপনের জন্য আসার কথা ছিল। মসজিদের স্থপতি জন জাকারিয়াসেন ডেনমার্কের তৎকালীন প্রধানমন্ত্রী জেনস অটো ক্রাগকে পরিস্থিতি সম্পর্কে অবহিত করেন। ক্রাগ পৌর সিদ্ধান্ত উপেক্ষা করার এবং নির্মাণ কাজ চালিয়ে যাওয়ার জন্য একটি নোটিশ দিয়েছিলেন। অবশেষে ১৯৬৬ সালের ৬ই মে মসজিদটির ভিত্তিপ্রস্তর স্থাপন করা হয় এবং মসজিদটি নির্মাণের পর গণমাধ্যমের ব্যাপক দৃষ্টি আকর্ষণ করে। এক বছর পর ১৯৬৭ সালের ২১শে জুলাই খলিফা মসজিদটির উদ্বোধন করেন। উদ্বোধনী অনুষ্ঠানে ডেনমার্ক সরকারের প্রতিনিধিরা উপস্থিত ছিলেন।

তথ্যসূত্র
---------

1. ↑  "KORT OM DANMARKS ÆLDSTE MOSKÉ"। *Islam Ahmadiyya* (ইংরেজি ভাষায়)। ২০১৭-০৪-২৭। ২০২০-০৭-০৪ তারিখে মূল থেকে আর্কাইভ করা। সংগ্রহের তারিখ ২০২০-০৭-০৩।
2. ↑  "IslamAhmadiyya - Ahmadiyya Muslim Community - Al Islam Online - Official Website"। *www.alislam.org*। সংগ্রহের তারিখ ২০১৭-০৫-১৯।
3. ↑  "KORT OM DANMARKS ÆLDSTE MOSKÉ"। *Islam Ahmadiyya* (ইংরেজি ভাষায়)। ২০১৭-০৪-২৭। ২০২০-০৭-০৪ তারিখে মূল থেকে আর্কাইভ করা। সংগ্রহের তারিখ ২০২০-০৭-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  *Handbook of Nordic New Religions* (ইংরেজি ভাষায়)। BRILL। ২০১৫-০৭-০৩। আইএসবিএন 9789004292468। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
***মালবিকাগ্নিমিত্রম*** (সংস্কৃত: मालविकाग्निमित्रम्) অর্থ *মালবিকা ও অগ্নিমিত্র*) সংস্কৃত কবি তথা নাট্যকার কালিদাস রচিত একটি নাটক। অধিকাংশ গবেষকের মতে এটি তার প্রথম নাটক। এই নাটকের মূল উপজীব্য বিদিশার শুঙ্গবংশীয় রাজা অগ্নিমিত্র  ও তার প্রধান মহিষীর পরিচারিকার প্রেমকাহিনি। রাজা মালবিকা নাম্নী এক নির্বাসিতা পরিচারিকার ছবি দেখে মুগ্ধ হয়ে তার প্রেমে পড়েন। মেয়েটির প্রতি রাজার আকর্ষণের কথা রাজমহিষী জানতে পারলে, মালবিকাকে কারারুদ্ধ করা হয়। কিন্তু ভাগ্যের পরিহাসে শেষ পর্যন্ত জানা যায় যে মালবিকা রাজবংশজাত। তখন রাজা তাকে বিবাহ করে রানির মর্যাদা দেন।

এই নাটকে পুষ্যমিত্রের রাজসূয় যজ্ঞের একটি বর্ণনা আছে। সঙ্গীত ও অভিনয়ের একটি তত্ত্বমূলক ব্যাখ্যাও এই নাটকে সংযোজিত হয়েছে। মনে করা হয়, *মালবিকাগ্নিমিত্রম* একটি মঞ্চসফল নাটক।

আখ্যানবস্তু
-----------

বিদিশার রাজা অগ্নিমিত্র তার প্রধানা মহিষী ধারিণীর পরিচারিকা মালবিকার চিত্র দেখে মুগ্ধ হলেন। বিদূষক মালবিকাকে রাজসমক্ষে আনার সুযোগ খুঁজতে লাগলেন। ধারিণীর সহচরী পরিব্রাজিকা পণ্ডিতকৌশিকীর সহায়তায় তিনি নাট্যাচার্য গণদাস ও হরদত্তের মধ্যে বিবাদ উপস্থিত করলেন। পরিব্রাজিকা উভয় নাট্যাচার্যের পরীক্ষা নিতে বললে, গণদাসের শিষ্যা মালবিকা রাজসমক্ষে নৃত্য প্রদর্শন করল। মালবিকাকে দেখে রাজা মোহিত হলেন। ধারিণীর অপর পরিচারিকা বকুলাবলিকার সহায়তায় প্রমোদকাননে রাজা ও মালবিকার মিলনের পরিকল্পনা করলেন বিদূষক। কিন্তু তখনই রাজার দ্বিতীয়া মহিষী ইরাবতী রাজার সঙ্গে দোলারোহণের বাসনায় উপস্থিত হলেন প্রমোদকাননে। রাজাকে সংকেত স্থানে না পেয়ে মালবিকা ও বকুলাবলিকা এবং রাজা ও বিদূষককে আড়াল থেকে লক্ষ্য করতে লাগলেন তিনি। মালবিকা ও বকুলাবলিকার কথোপকথন থেকে বুঝলেন যে সে রাজার প্রতি অনুরক্ত। পরে রাজা মালবিকাকে আলিঙ্গনে উদ্যত হলে আড়াল থেকে বেরিয়ে এসে রাজাকে কটূক্তিতে অপদস্থ করলেন ইরাবতী। পরে কথাটি তুলে দিলেন ধারিণীর কানে। ধারিণী মালবিকাকে কারারুদ্ধ করলেন। কিন্তু বিদূষক মালবিকাকে মুক্ত করলেন। এদিকে এক রাজনৈতিক পটপরিবর্তনের ফলে প্রকাশিত হল মালবিকা আসলে বিদর্ভরাজ মাধবসেনের ভগিনী এবং পরিব্রাজিকা পণ্ডিতকৌশিকী মাধবসেনের মন্ত্রী আর্যসুমতির ভগিনী। অগ্নিমিত্রের সেনাপতি বীরসেন দস্যুর হাত থেকে উদ্ধার করে মালবিকাকে ধারিণীর হাতে সমর্পণ করেছিলেন। আর্যসুমতির ভগিনীও একই বিপদ থেকে উদ্ধার পেয়ে পরিব্রাজিকারূপে রাজ অন্তঃপুরে আশ্রয় নেন।

এর পরেই অগ্নিমিত্র ও ধারিণীর পুত্র বসুমিত্র দুরন্ত যবনসেনাদের পরাস্ত করে পিতামহ পুষ্যমিত্রের যজ্ঞাশ্ব ফিরিয়ে আনে। এই আনন্দের মুহুর্তে ধারিণীই মালবিকাকে বধূরূপে রাজহস্তে সমর্পণ করেন। বসুমিত্রের বিজয়বার্তায় ইরাবতীও ঈর্ষা ভুলে যান।

পাদটীকা
-------

1. ↑  Kalidas, Encyclopedia Americana

তথ্যসূত্র
---------

* *কালিদাস সমগ্র*, জ্যোতিভূষণ চাকী সম্পাদিত, নবপত্র প্রকাশন, কলকাতা, ১৯৮২

আরও দেখুন
---------

* সংস্কৃত সাহিত্য
* সংস্কৃত নাটক

| * দে
* স
কালিদাসের সাহিত্যকর্ম |
| --- |
| নাটক | মালবিকাগ্নিমিত্রম্‌  •  অভিজ্ঞানশকুন্তলম্  •  বিক্রমোর্বশীয়ম্ |
| কাব্য | রঘুবংশম্  •  কুমারসম্ভবম্‌  •  ঋতুসংহার  •  মেঘদূত |
**কলকাতা গ্রুপ**  বা **ক্যালকাটা গ্রুপ** ছিল ১৮৪৩ সালে কলকাতায় প্রতিষ্ঠিত বিংশ শতকের প্রথম দিকের ভারতীয় আধুনিকতাবাদী নবীন প্রজন্মের চিত্রশিল্পী ও ভাস্করদের চারুকলা সম্পর্কিত এক গোষ্ঠী। এটিই সেসময় বাংলা ও সারা ভারতে প্রথম শৈল্পিক আন্দোলনের সূচনা করেছিল। ১৯৫৩ সাল পর্যন্ত চলা কলকাতা গ্রুপের স্থায়িত্ব বেশি সময়ের না হলেও, মূলত এর কারণেই সমকালীন ভারতীয় শিল্পকলা বিশ্বস্তরের পর্যায়ে পৌঁছাতে পেরেছিল।

সদস্যবৃন্দ
----------

ক্যালকাটা গ্রুপ
### মূল সদস্য (১৯৪৩)

* সুভো ঠাকুর
* নীরদ মজুমদার
* রথীন মৈত্র
* প্রাণকৃষ্ণ পাল
* গোপাল ঘোষ
* পরিতোষ সেন
* প্রদোষ দাশগুপ্ত
* কমলা দাস গুপ্ত

### অতিরিক্ত সদস্য

* অবনী সেন (১৯৪৭)
* গোবর্ধন আশ (১৯৫০)
* সুনীলমাধব সেন (১৯৫২)
* হেমন্ত মিশ্র (১৯৫৩)

গঠন
---

সুভো ঠাকুর, পুরো নাম সুভগেন্দ্রনাথ ঠাকুর ছিলেন শিল্পাচার্য  অবনীন্দ্রনাথ ঠাকুরের ভ্রাতুষ্পুত্র এবং কবিগুরু রবীন্দ্রনাথ ঠাকুরের পৌত্র। উদীয়মান শিল্পী হিসাবে কলকাতার গভর্নমেন্ট কলেজ অব আর্ট অ্যান্ড ক্রাফটে পড়াশোনা শেষ করে লন্ডন যান শৈল্পিক দক্ষতা অর্জনের জন্য। কয়েক বৎসর পর দেশে ফিরে এসে উৎসাহী নবীন শিল্পীদের সঙ্গে নতুন শিল্পধারা সৃষ্টির উদ্দেশ্যে ১৯৪৩ সালে নিজ গৃহে ক্যালকাটা গ্রুপ গঠন করেন। প্রথম দিকে সঙ্গে পান নীরদ মজুমদার,রথীন মৈত্র, প্রাণকৃষ্ণ পাল ও গোপাল ঘোষকে। ওই বছরের শেষে যোগ দেন চিত্রকর পরিতোষ সেন, ভাস্কর প্রদোষ দাশগুপ্ত  ও কমলা দাশগুপ্ত । এই আটজন শিল্পীরাই ছিলেন ক্যালকাটা গ্রুপের চালিকাশক্তি। পরবর্তী সময়ে আরো অনেকে যুক্ত হন । যেমন - ১৯৪৭ সালে আসেন অবনী সেন, ১৯৫০-এ গোবর্ধন আশ, ১৯৫২ তে সুনীলমাধব সেন এবং ১৯৫৩ তে যোগ দেন হেমন্ত মিশ্র।

দর্শন
-----

গ্রপে অংশগ্রহণকারী সদস্যরা সেসময় বাংলার বিভিন্ন সমস্যা যেমন, - যুদ্ধ, দুর্ভিক্ষ, গণহত্যা এমনকি দেশভাগের মত উদ্ভুত পরিস্থিতির মধ্য দিয়ে চলছিলেন। তাই তারা কেবলমাত্র নান্দনিকতার মাঝে নিজেদের আবদ্ধ না রেখে সামাজিক, রাজনৈতিক পরিস্থিতিও তাদের বিচার্য বিষয় হয়ে ওঠেছিল। গ্রুপের অনেক সদস্যই বামপন্থার প্রতি সহানুভূতিশীল ছিলেন। তবে গ্রুপের ইশতেহার দুটি মূল বিষয়ের উপর জোর দেওয়া হয়েছিল - শিল্পকর্মে ধর্মীয় বিষয় পরিত্যাগ এবং ভারতীয় শিল্পকে আধুনিকীকরণ করা। প্রথমটির সাহায্যে জননেতাগণের রাজনৈতিক ক্রিয়াকলাপের এবং আভিজাত্যের কুফল দূর করে, সামগ্রিকভাবে জনগণের উপর দৃষ্টি নিবদ্ধ করতে কাজ করবে। কিন্তু হিন্দু পুরাণ ভিত্তিক কাজগুলিকে ছেঁটে ফেলাটা ধর্মবিরোধী এবং এমনকি নাস্তিকতা হিসাবে পরিগণিত হয়েছিল এবং ফলত শেষে এটি এক "শৈল্পিক কলঙ্ক" হিসাবে সামনে এসেছিল।

তথ্যসূত্র
---------

1. ↑  AMRUTA LAKHE (২০১৩-০৯-৩০)। "India's First Art Rebels - Indian Express"। *archive.indianexpress.com*। সংগ্রহের তারিখ ২০২১-০৫-২৮।
2. ↑  "Calcutta Group"। *criticalcollective.in*। সংগ্রহের তারিখ ২০২১-০৫-২৮।
3. ↑  "Saffronart"। *www.saffronart.com*। ২০২২-০৬-০২ তারিখে মূল থেকে আর্কাইভ করা। সংগ্রহের তারিখ ২০২১-০৫-২৮।
4. ↑  চিত্রকলা ও ভাস্কর্য। "ঐতিহ্যদীপ্ত আধুনিকতার শুরু কিন্তু এই বাংলায়"। *archives.anandabazar.com*। সংগ্রহের তারিখ ২০২১-০৫-২৮।
সিয়ার রাজা জি, নিপীড়নের প্রতিনিধিত্ব করেন এবং ক্ষমতার অপব্যবহারের প্রতীক হিসেবে দুই মহিলার উপর বসে আছেন।
**ক্ষমতার অপব্যবহার** বা **কর্তৃত্বের অপব্যবহার** হল "অফিসে অপব্যবহার" বা "ক্ষমতার সরকারী অপব্যবহার" রূপে একটি বেআইনী কাজের অনুজ্ঞা, যা কোন সরকারি ক্ষমতায় করা হয় এবং সরকারী দায়িত্ব পালনকে প্রভাবিত করে। অফিসে খারাপ ব্যবহার প্রায়শই আইন দ্বারা নির্বাচিত কর্মকর্তাকে অপসারণ বা নির্বাচন স্মরণ করার একটি ন্যায়সঙ্গত কারণ। যে কর্মকর্তারা ক্ষমতার অপব্যবহার ব্যবহার করেন তারা প্রায়শই তাদের সুবিধার্থে দুর্নীতি করার ক্ষমতাকে কাজে লাগান।

মার্কিন যুক্তরাষ্ট্রে, কমপক্ষে পাঁচ জন ফেডারেল কর্মকর্তার অভিশংসনে ক্ষমতার অপব্যবহারের কথা উল্লেখ করা হয়েছে। এর মধ্যে দুজন (বিচারক জর্জ ইংলিশ এবং রাষ্ট্রপতি রিচার্ড নিক্সন) সিনেটে তাদের বিচার হওয়ার আগেই পদত্যাগ করেন এবং আরও দুজনকে সিনেট বেকসুর খালাস দেয়। রাষ্ট্রপতি ডোনাল্ড ট্রাম্পের বিচার শেষ হয়েছিল দোষী সাব্যস্ত না হওয়ার সাথে সাথে। রাজ্য পর্যায়ে, ইলিনয়ের গভর্নর রড ব্লাগোজেভিচকে ২০০৯ সালে ইলিনয় সিনেট ক্ষমতার অপব্যবহার সহ অপরাধের জন্য অভিশংসিত করে সর্বসম্মতভাবে পদ থেকে অপসারণ করে।

তথ্যসূত্র
---------

1. ↑  "Corruption and abuse of power"। www.policeconduct.gov.uk/। জানুয়ারি ৮, ২০২১ তারিখে মূল থেকে আর্কাইভ করা। সংগ্রহের তারিখ জানুয়ারি ১৮, ২০২০।
2. ↑  "Vanuatu officials accused of abuse of power amid corruption claims"। *rnz.co.nz*। ফেব্রুয়ারি ১৯, ২০১৯। ফেব্রুয়ারি ১৪, ২০২১ তারিখে মূল থেকে আর্কাইভ করা। সংগ্রহের তারিখ জানুয়ারি ১৮, ২০২০।
3. ↑  Gerson, Michael (সেপ্টেম্বর ২৪, ২০১৯)। "Opposing Trump's corrupt abuse of power is today's form of patriotism"। *washingtonpost.com*। সংগ্রহের তারিখ জানুয়ারি ১৮, ২০২০।
4. ↑  Naughton, James M. (জুলাই ৩০, ১৯৭৪)। "New Accusation"। *The New York Times*। পৃষ্ঠা 1। ডিসেম্বর ২৯, ২০১৯ তারিখে মূল থেকে আর্কাইভ করা। সংগ্রহের তারিখ ডিসেম্বর ৪, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আরাকান ইয়োমা** বা **আরাকান পর্বতমালা** (বর্মী: ရခိုင်ရိုးမ) পশ্চিম ও উত্তর-পশ্চিম মিয়ানমারের একটি পর্বতমালা। এটি বঙ্গোপসাগরের উপকূলীয় আরাকান অঞ্চল থেকে উত্তর মিয়ানমারের অভ্যন্তরভাগকে পৃথক করেছে। আরাকান ইয়োমা উত্তর থেকে দক্ষিণে বিস্তৃত। দক্ষিণে মিয়ানমারের নেগ্রাইস অন্তরীপ থেকে শুরু হয়ে এটি উত্তরে প্রায় ৯৫০ কিলোমিটার প্রসারিত হয়ে ভারতের অঙ্গরাজ্য মণিপুর পর্যন্ত চলে গেছে; এর মধ্যে নাগা, চিন, লুশাই এবং পাটকাই পাহাড় অন্তর্গত। এটির বেশির ভাগ পর্বতের উচ্চতা ৯১৫ থেকে ১৫২৫ মিটার। পর্বতমালার উত্তরের অংশটি **চিন পর্বতশ্রেণী** নামে পরিচিত; এটি ভারত ও মিয়ানমারের মধ্যে সীমান্তের একাংশ গঠন করেছে। চিন পর্বতশ্রেণীতে, মিয়ানমারের দক্ষিণ চিন অঙ্গরাজ্যে, আরাকান ইয়োমার সর্বোচ্চ পর্বতশৃঙ্গ ৩,০৫৩ মিটার উঁচু নাত মা তাউং বা মাউন্ট ভিক্টোরিয়া অবস্থিত। চিন পর্বতশ্রেণীটি মিজো পর্বতশ্রেণী ও পূর্বাচল পর্বতশ্রেণীর সাথে যুক্ত; এগুলি ভারতের নাগাল্যান্ড পর্যন্ত চলে গেছে।

আরাকান ইয়োমার পর্বতগুলি মূলত প্রাচীন স্ফটিকাকার শিলার উপরে স্তরীভূত পলল শিলা নিয়ে গঠিত। এর উপকূলীয় ঢালগুলি প্রশস্ত পাতাবিশিষ্ট চিরসবুজ বৃক্ষ ও বাঁশ অরণ্যে আবৃত। এর পূর্ব ঢালে সেগুন গাছ জন্মায়, যা মিয়ানমারের সবচেয়ে গুরুত্বপূর্ণ পণ্যের একটি। উপকূলীয় এলাকায় বছরে প্রায় ৫,১০০ মিলিমিটার বৃষ্টিপাত হয়, কিন্তু পূর্বের ঢালে ১০২০ মিলিমিটারেরও কম বৃষ্টিপাত হয়। আরাকান ইয়োমার বন্যপ্রাণীর মধ্যে আছে ভাল্লুক, হাতি, চিতা, এবং বাঘ।

আরাকান পর্বতমালা ঐতিহাসিকভাবে ভারতীয় উপমহাদেশ ও মিয়ানমারের মধ্যে একটি প্রাকৃতিক বাধা হিসেবে কাজ করেছে। এছাড়া এটি একটি জলবায়ুগত বাধা হিসবেও কাজ করে। এই পর্বতশ্রেণীর কারণে দক্ষিণ-পশ্চিম থেকে আগত মৌসুমী বৃষ্টি মধ্য মিয়ানমারে পৌঁছতে পারে না।

আরও দেখুন
---------

* হিমালয় পর্বতমালা
* ১৯৪২ সালে আরাকান গণহত্যা

তথ্যসূত্র
---------

1. ↑  "Rakhine Mountains"। *Encyclopedia Britannica* (ইংরেজি ভাষায়)। সংগ্রহের তারিখ ২০২০-০৬-০৯।

বহিঃসংযোগ
---------

* ইয়াঙ্গুন বিশ্ববিদ্যালয়ের পর্বতারোহণ সংগঠন
**বরিস লেয়োনিদভিচ পাস্তের্নাক** (রুশ: Бори́с Леони́дович Пастерна́к) (১০ ফেব্রুয়ারি [মতান্তরে ২৯ জানুয়ারি] ১৮৯০-মে ৩০, ১৯৬০) ছিলেন রুশ সাহিত্যের অন্যতম বিখ্যাত কবি, ঔপন্যাসিক এবং অনুবাদক। রাশিয়ায় পাস্তের্নাকের কাব্য সমগ্র *মাই সিস্টার, লাইফ* হচ্ছে রুশ ভাষায় সবচেয়ে প্রভাববিস্তারকারী ও অন্যতম জনপ্রিয় রচনা। গ্যেটে, পেদ্রো কাল্দেরন দে লা বার্কা এবং উইলিয়াম শেক্সপিয়ারের বহু মঞ্চনাটক তিনি অনুবাদ করেন আর সেসব মঞ্চনাটক এখনও রুশ জনগণের কাছে সমানভাবে জনপ্রিয়।

রাশিয়ার বাইরে পাস্তের্নাক পরিচিত তার ডক্টর জিভাগো উপন্যাসের জন্য। ১৯০৫ সালের রুশ বিপ্লব ও দ্বিতীয় বিশ্বযুদ্ধের মধ্যবর্তী সময়ের ঘটনাপ্রবাহ নিয়ে গ্রন্থটি রচিত। সমাজতান্ত্রিক রাষ্ট্রচিন্তার আদর্শের সাথে সাংঘর্ষিক হওয়ায় উপন্যাসটি তৎকালীন সোভিয়েত ইউনিয়নে প্রকাশ করা সম্ভব হয়নি। পরবর্তীতে ১৯৫৭ সালে ইতালির মিলানে এটি প্রকাশিত হয়। তার পরের বছরই এ উপন্যাসের জন্য পাস্তের্নাক সাহিত্যে নোবেল পুরস্কারের জন্য মনোনিত হন। কিন্তু ব্যাপারটি সোভিয়েত সরকার ভালভাবে নেয় নি। সোভিয়েত সরকারের চাপে এবং তার বিরুদ্ধে চলমান আন্দোলনের পরিপ্রেক্ষিতে তিনি নোবেল পুরস্কার বর্জনের সিদ্ধান্ত নেন। নোবেল কমিটির কাছে লেখা এক পত্রে তিনি উল্লেখ করেন, সোভিয়েত সরকারের প্রতিক্রিয়াই তার পুরস্কার বর্জনের প্রধান কারণ।

১৯৬০ সালে ফুসফুসের ক্যান্সারে তার মৃত্যু হয়।


উইকিমিডিয়া কমন্সে **বরিস পাস্তের্নাক** সংক্রান্ত মিডিয়া রয়েছে।
**লাভা**, ডব্লিউডি-৪০ কম্পানি দ্বারা উৎপাদিত একটি দীর্ঘস্থায়ী হাত পরিস্কারক বার ধরনের সাবান। সাধারণ সাবান বারগুলির মতো নয়, লাভা সাবানে ভূতলের ঝামা পাথর রয়েছে, যা সাবানটির নাম দিয়েছে। সাবান এবং ঝামা পাথরের সংমিশ্রণটি ত্বক থেকে আলকাতরা, ইঞ্জিন গ্রিজ, রঙ, ময়লা, কুঁচকানো, নোংরামি এবং একই জাতীয় পদার্থকে ঘষে ঘষে পরিষ্কার করে। আসল লাভা সাবান (ময়েশ্চারাইজার ছাড়া), যা ছিল বেইজ রঙের বার, এখন আর তৈরি হয় না।

ইতিহাস
------

লাভা সাবান ১৮৯৩ সালে সেন্ট লুইসের উইলিয়াম ওয়াল্টক কোম্পানি দ্বারা তৈরি করা হয়েছিল।  ১৯২৭ সালে, প্রক্টর এবং গ্যাম্বেল কোম্পানি উইলিয়াম ওয়ালটেক কোম্পানির কাছ থেকে লাভা এবং অক্সিডল ব্র্যান্ডগুলি কিনে নিয়েছিল। পিঅ্যান্ডজি ১৯৯৫ সালে ব্লক ড্রাগকে লাভা ব্র্যান্ড বিক্রি করেছিল  ডব্লিউডি-৪০ কোম্পানি এপ্রিল ১৯৯৯ সালে ব্লক ড্রাগ কোম্পানি থেকে ব্র্যান্ডটি কিনেছিল।

তথ্যসূত্র
---------

1. ↑  "Lava Heavy-Duty Hand Cleaning FAQ"। Wd40.com। ২০১৭-০৭-০৭ তারিখে মূল থেকে আর্কাইভ করা। সংগ্রহের তারিখ ২০১৭-১০-১৪।
2. ↑  Lazarus, George (নভেম্বর ২১, ১৯৯৫)। "P&G washes its hands of longtime Lava soap"। *Chicago Tribune*। সংগ্রহের তারিখ জুলাই ১১, ২০২০।
3. ↑  "Company News: WD-40 buys Solvol an Australian hand soap concern"। *The New York Times*। সেপ্টেম্বর ৯, ২০০০। সংগ্রহের তারিখ জুলাই ১১, ২০২০।

বহিঃসংযোগ
---------

* লাভা সাবানের দাপ্তরিক ওয়েবসাইট
**মাইকেল লি অ্যাডে** (ইংরেজি: Michael Lee Aday) (জন্ম: ২৭ সেপ্টেম্বর, ১৯৪৭), যিনি **মিট লোফ** ও **মিট লোফ অ্যাডে** নামে বেশি পরিচিত, একজন মার্কিন রক গায়ক, এবং অভিনেতা। তার জন্ম নাম ছিলো **মারভিন লি অ্যাডে**। তিনি বিখ্যাত তার সৃষ্ট অ্যালবাম *ব্যাট আউট অফ হেল* ত্রয়ীর জন্য। এই অ্যালবাম ত্রয়ী বিশ্বব্যাপী ৪ কোটি কপি বিক্রি হয়েছে। অ্যালবাম মুক্তির ৩০ বছর পরেও এখনও প্রতি বছর এই অ্যালবামটি ২ লক্ষ কপি করে বিক্রি হচ্ছে, এবং নয় বছর ধরে এটি চার্টে অবস্থান করছে।

যদি *ব্যাট* *আউট অফ হেল* ত্রয়ীর প্রথম ও দ্বিতীয় অ্যালবামটির সাফল্য ঈর্ষণীয় এবং এ দুটি অ্যালবাম তাকে গ্র্যামি পুরস্কার এনে দেয়, তবুও যুক্তরাষ্ট্রে খ্যাতি বা জনপ্রিয়তা তৈরি করতে যথেষ্ট বেগ পেতে হয়। অন্যদিকে ইউরোপে মিট লোফের পরিচয় একজন আইকনিক সংস্কৃতিকর্মী রূপে, বিশেষ করে যুক্তরাজ্যে, যেখানে তার র‌্যাঙ্কিং ২৩ নম্বর। এছাড়াও তিনি ভিএইচ১-এর ১০০ গ্রেটেস্ট আর্টিস্ট হার্ড রক-এ ৯৬তম অবস্থানে আছেন।

তথ্যসূত্র
---------

1. ↑  "Label Blew Meat Loaf's biggest"। Jim Steinman। ২০০৭-০২-২৮। ২০০৯-০৬-২২ তারিখে মূল থেকে আর্কাইভ করা। সংগ্রহের তারিখ ২০০৯-০৭-০৬।
2. ↑  BBC - radio 2 - Sold on Song - Top 100 - no 8 - 'Bat Out Of Hell '. Retrieved 2009-10-25.
3. ↑  Bat Out Of Hell - The Story Behind The Album  ওয়েব্যাক মেশিনে আর্কাইভকৃত ২ জুন ২০১৭ তারিখে. Retrieved 2009-10-25.

বহিঃসংযোগ
---------

* দাপ্তরিক ওয়েবসাইট
* ইন্টারনেট মুভি ডেটাবেজে মিটলোফ (ইংরেজি)
**ব্লু মুন** হল চন্দ্র পৃষ্ঠে অবতরণকারীদের একটি পরিবার এবং তাদের সংশ্লিষ্ট অবকাঠামো, যা চাঁদে মানুষ ও পণ্যসম্ভার বহন করার উদ্দেশ্যে তৈরি করা হয়েছে। বর্তমানে ব্লু অরিজিনের নেতৃত্বে একটি কনসোর্টিয়াম দ্বারা বিকাশাধীন, এই কনসোর্টিয়ামে ব্লু অরিজিন ছাড়াও লকহিড মার্টিন, ড্রেপার, বোয়িং, অ্যাস্ট্রোবোটিক ও হানিবি রোবোটিক্স রয়েছে। ব্লু মুনের দুটি সংস্করণ তৈরি করা হচ্ছে: ২০২৪ সালে চাঁদে অবতরণের পরিকল্পনা সহ একটি রোবোটিক ল্যান্ডার এবং ২০২৯ সালে নাসা আর্টেমিস-৫ অভিযানের জন্য চন্দ্র পৃষ্ঠে চারজন নভোচারীর দলকে অবতরণের পরিকল্পনা সহ একটি বৃহত্তর মনুষ্যবাহী ল্যান্ডার।

তথ্যসূত্র
---------

1. ↑  Christian Davenport (২ মার্চ ২০১৭)। "An exclusive look at Jeff Bezos's plan to set up Amazon-like delivery for 'future human settlement' of the moon"। *The Washington Post*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Chang, Kenneth (২০২৩-০৫-১৯)। "NASA Picks Blue Origin's Blue Moon Lander for Artemis V Mission"। *The New York Times* (ইংরেজি ভাষায়)। আইএসএসএন 0362-4331। সংগ্রহের তারিখ ২৪ অগাস্ট ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)